Teresa de Pelegrí

Teresa de Pelegrí (Bartzelona, Katalunia, 1968) gidoilaria eta zinema-zuzendaria da. Ezaguna da, batez ere, Seres queridos (2004), Inconcientes (2004) eta Amor en su punto (2013) lanengatik. 

 Ibilbidea 
1990 urtean De nou a deu (Berriro iturburura) izeneko bere lehen film laburra zuzendu zuen, eta 1994 urtean Roig film laburra, Dominico Harariren gidoiarekin eta Francesc Orella protagonista zuelarik. Gidoigile izan zen, Dominic Harari eta Joaquim Oristrell zeregin horretan lankide zituela, Novios (1999), Sin vergüenza (2001) eta Inconscients (2003) filmetan. 2001 urtean, jatorrizko gidoi onenaren Goya sarirako izendatu zuten Dominic Harari eta Joaquim Oristrell Sin vergüenza filmarekin, eta gidoi egokitu onenaren Goya sarirako Dominic Harari eta Sigfrid Monleon La isla del holandés filmarekin; aldi berean, Malagako Jaialdiko Zilarrezko Biznaga irabazi zuen Sin vergüenza lanarekin.

Pelegrík eta Dominico Hararik, elkarrekin, gidoigile eta zuzendari lanak egin zituzten Ser queridos filmean (arabiarren eta israeldarren arteko gatazkan girotua). Epaimahaiaren saria irabazi zuten, Monte-Carloko Komedia Zinemaldian eta Alpe d'Huezko Komedia Zinemaldian, bai eta Jerusalemgo Zinemaldian ere. 2005 urtean Zinemako Bartzelona saria irabazi zuen Inconscients lanarekin. 2008an Serrallonga minisailaren gidoia egin zuen, eta 2009ko Gaudí sarietarako telebistako film onenaren izendapena jaso zuen.

2014an, Hararirekin The Food Guide tono Love zuzendu zuen, eta Malagako Jaialdirako Urrezko Biznaga lortzeko izendatuak izan ziren.

 Filmografia 

 Zuzendari eta gidoilari

 De nou a deu (1990)
 Roig (1994)
 El domini dels sentits (1997)
 Atrapa-la (telefilm, 2000)
 Seres queridos (2004)
 The Food Guide to Love (2014)

 Gidoilari

 Novios (1999)
 Sin vergüenza (2001)
 L'illa de l'holandès (2001)
 Inconscients (2003)
 Serrallonga (2008)
 Total Siyapaa (2014)
 L'escollit (El elegido) (2016)
 The Head (Temp 3) (2025)
 Las Vidas Posibles de mi Madre (2026)

 Erreferentziak 

 Kanpo estekak 

Kategoria:Bartzelonarrak
Kategoria:Kataluniako zinema zuzendariak
Kategoria:Emakume zinema zuzendariak
Kategoria:Emakume gidoilariak